Ir-Regolament tal-Kummissjoni (KE) Nru 1946/97
tas-6 ta’ Ottubru 1997
li jemenda ir-Regolament (KE) Nru 659/97 li jistabbilixxi regoli dettaljati dwar l-applikazzjoni tar-Regolament tal-Kunsill (KE) Nru 2200/96 dwar l-arranġamenti ta’ l-intervent fis-settur tal-ħxejjex u l-frott
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tal-28 ta’ Ottubru 1996 dwar l-organizzazzjoni komuni tas-suq fis-settur tal-frott u l-ħxejjex [1] u partikolarment l-Artikoli 30(7) u 57 tiegħu,
Billi r-Regolament tal-Kummissjoni (KE) Nru 659/97 [2] jistabbilixxi li l-istandards dwar l-ippakkjar u t-tgeżwir ma’ japplikawx għall-prodotti irtirati mis-suq;
Billi l-Artikolu 2 tar-Regolament tal-Kummissjoni (KEE) Nru 3587/86 tal-20 Novembru 1986, li jipprovdi l-fatturi tal-kambju li għandhom japplikaw għall-prezz biex jinxtraw lura l-frott u l-ħxejjex [3], ġie mħassar bir-Regolament (KE) Nru 659/97, stabilixxa li l-ammont ugwali għaż-żieda fil-prezz tax-xiri lura li jirriżulta mill-applikazzjoni ta’ fatturi ta’ kambju differenti għal dak il-prezz għandu jiġi miżjud ma’ dak il-prezz u b’hekk għall-prezz tal-irtirat tal-prodotti li jkunu ppreżentati f’pakkett ġdid li ma jkunx tat-tip li jkun irritornat lura meta dawn il-prodotti jkunu intiżi għad-distibuzzjoni libera sabiex ikun iffaċilitat l-użu ta’ dawk il-prodotti għal dak l-iskop;
Billi l-Artikolu 30 tar-Regolament (KE) Nru 2200/96 li jistabbilixxi li l-prodotti irtirati mis-suq permezz ta’ l-Artikolu 23(1) li jibqgħu ma’ jinbiegħux jistgħu jintużaw għall-operazzjonijiet ta’ tqassim b’xejn;
Billi l-Artikolu 11 et seq. tar-Regolament (KE) Nru 659/97 jistabbilixxi li l-organizzazzjonijiet ta’ produtturi jistgħu jagħmlu l-prodotti mneħħija mis-suq matul sena tas-suq partikolari disponibbli lill-organizzazjonijiet tal-karità approvati mill-Istati Membri għal distribuzzjoni b’xejn; billi l-prodotti imneħħija fil-massa għandhom jiġu ippakkjati qabel ma’ jsiru disponibbli; billi, għalhekk, ammont ta’ rata waħda għandu jkun disponibbli għall-organizzazjonijiet tal-produtturi bħala kontribuzzjoni għal ispejjeż tal-ippakkjar tal-prodotti mneħħija mis-suq sabiex dawn ikunu jistgħu jiġu wżati għall-operazzjonijiet ta’ distribuzzjonijiet b’xejn; billi fin-nuqqas ta’ ammont bħal dan, l-organizzazzjonijiet tal-produtturi għandhom mnejn li ma’ jagħmlux prodotti bħal dawn disponibbli għad-distribuzzjoni b’xejn;
Billi l-Artikolu 57 tar-Regolament (KE) Nru 2200/96 jistabbilixxi miżuri sabiex ikun iffaċilitat it-tibdil mill-arranġamenti ta’ qabel għal dawk stabbiliti b’dak ir-Regolament; billi l-miżuri transizzjonali, simili ta’ dawk stabbiliti bir-Regolament (KEE) Nru 3587/86, għandhom ikunu stabbiliti sabiex jippermettu l-applikazzjoni faċli tad-disposizzjonijiet dwar id-distribuzzjoni b’xejn matul is-sena tas-suq 1997/98;
Billi r-Regolament tal-Kummissjoni (KEE) Nru 1805/78 [4], kif l-aħħar emendat bir-Regolament (KEE) Nru 1200/93 [5], u id-disposizzjonijiet li issa saru mingħajr użu, għandhom ikunu mħassra;
Billi il-Kumitat ta’ Ġestjoni għall-Frott u Ħxejjex Friski ma tax opinjoni matul il-perjodu taż-żmien stabbilit mill-president tiegħu,
ADOTTAT DAN IL-REGOLAMENT:
Artikolu 1
Ir-Regolament (KE) Nru 659/97 huwa amendat kif ġej:
1. L-artikolu 15a li ġej huwa miżjud:
"L-Artikolu 15a
Ghas-sena tas-suq 1997/98:
1. ammont ta’ rata fissa għal ECU 7/100 kg għandu jingħata lill-organizzazzjonjiet tal-produtturi tal-prodotti, apparti mit-tuffieħ u l-frott taċ-ċitru, mneħħija mis-suq għad-distribuzzjoni b’xejn bi qbil mal-Artikoli 11, 12 u 14 f’pakketti ta’ anqas minn 25 kg;
2. ħlas ta’ l-ammont imsemmi għandu jkun soġġett għall-preżentazzjoni ta’ dokumenti li jsostnu u jiċċertifikaw, b’mod partikolari:
- l-ismijiet tal-entitajiet benefiċjarji,
- il-kwantità tal-prodotti ikkonċernati,
- il-prezz tal-ippakkjar,
- l-aċċettazzjoni mill-organizzazjoni ta’ karità ikkonċernata;
3. qabel l-10 jum ta’ kull xahar, l-Istati Membri għandhom jinnotifikaw lill-Kummissjoni, permezz tal-posta elettronika, il-kwantità ta’ prodotti mqassma b’xejn matul ix-xahar ta’ qabel imma li għalih l-ammont imsemmi fil-paragrafu 1 ikun ingħata."
2. "(KEE) Nru 1805/78," hija miżjuda ma’ l-Artikolu 23;
3. is-sezzjoni
"Tuffieħ"
ta’ l-Anness III hija mibdula b’dan li ġej:
"Tuffieħ | -Tal varjetajiet Rein des Reinettes, Cox Oragne u Verde Doncella, kwalità klassi I, daqs 65 mm jew aktar-Tal-varjetajiet Delicious Pilafa, Golden Delicious, Jonagold, Jonagored, Elstar, Gloster, Boskoop, Idared, Golden Supreme, James Grieve, Red Chief, Top Red, Red Delicious, Reinette grise du Canada, Starking Delicious, Granny Smith, Belleza de Roma, Summered, Royal Gala u Orzak Gold, il-kwalità tal-klassi I, daqs 70 mm jew aktar | L-1 ta' Lulju sat-30 ta' Ġunju" |
4. fl-Anness IV, "Daqs" fir-raba filliera ta’ l-ewwel kolonna huwa mħassar.
Artikolu 2
Dan ir-Regolament għandu jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-6 ta’ Ottubru 1997.